**ΘΕΜΑ : Κατάθεση επικαιροποιημένων δικαιολογητικών για σύναψη ΣΣ**

Ημ/νία υποβολής ***14/09/2021***

Ερώτηση

Έχει εγκριθεί από την Οικονομική Επιτροπή η υπογραφή 1ης συμπληρωματικής σύμβασης έργου. Πρέπει απαραίτητα εργολάβος να καταθέσεις επικαιροποιημένα δικαιολογητικά? Ο εργολάβος έχει καταθέσει εγγυητική καλής εκτέλεσης.

**Απάντηση :**

Σύμφωνα με το Άρθρο 104 Ν. 4412/2016 , «Χρόνος συνδρομής όρων συμμετοχής - Οψιγενείς μεταβολές» (που ισχύει για τις αρχικές Συμβάσεις) , *«Αν επέλθουν μεταβολές στις προϋποθέσεις τις οποίες οι προσφέροντες/υποψήφιοι είχαν δηλώσει ότι πληρούν, σύμφωνα με το άρθρο 79, περί Ευρωπαϊκού Ενιαίου Εγγράφου Σύμβασης, μέχρι τη σύναψη της σύμβασης, οι προσφέροντες/υποψήφιοι οφείλουν να ενημερώσουν αμελλητί την αναθέτουσα αρχή σχετικά».*

Σύμφωνα με την Εγκ. 17 / 21 - 09 – 2010 (Αριθ. Πρωτ.:Δ17γ/ 9 /154 /ΦΝ437) : «στον προσυμβατικό έλεγχο του Ελεγκτικού Συνεδρίου υπάγονται όχι μόνο οι Συμπληρωματικές Συμβάσεις που υπερβαίνουν το νόμιμο όριο που τίθεται στην παρ.2 του άρθρου 30 του Ν.3669/2008, αλλά όλες οι Συμπληρωματικές Συμβάσεις, ανεξαρτήτως ποσού, όταν η αρχική έχει ήδη υποστεί τον προσυμβατικό έλεγχο. Κατόπιν τούτων, στον προσυμβατικό έλεγχο του Ελεγκτικού Συνεδρίου δεν υπάγονται μόνο οι Συμπληρωματικές Συμβάσεις (Σ.Σ) oi oποίες συνάπτονται στα πλαίσια αρχικής σύμβασης με προϋπολογισμό (χωρίς Φ.Π.Α) κατώτερο των ορίων που τίθενται στο άρθρο 30 παρ.2 του Ν.3669/2008 και μάλιστα όταν το συνολικό ποσόν της σύμβασης ( ήτοι της αρχικής, των τυχόν προηγούμενων Σ.Σ και της τελευταίας) δεν υπερβαίνει το ως άνω όριο.

Σύμφωνα με την*Πράξη 27/2019 Κλιμάκιο Ζ’* : Η σύναψη της τροποποιητικής σύμβασης, κατά το μέρος που αφορά τον οικονομικό φορέα (παρ. 2) και τις υποχρεώσεις του αρχικού αναδόχου (άρθρο 4 παρ. 5), εξακολουθεί να τελεί σε επίπεδο προπαρασκευής. Συνεπώς, προκειμένου να ασκηθεί κατά τις οικείες διατάξεις από το Ελ. Συν. προσυμβατικός έλεγχος νομιμότητας της τροποποιητικής σύμβασης, απαιτείται δήλωση βούλησης της αναθέτουσας αρχής με τέτοιο περιεχόμενο, η οποία κατόπιν ελέγχου των επικαιροποιημένων δικαιολογητικών τόσο της διαδόχου όσο της δανείζουσας την εμπειρία εταιρεία, να περιέχει πλήρη αιτιολογία ως προς την συνδρομή των τιθέμενων στην υποπ. ββ της περ. δ της παρ. 1 του άρθρου 132 ν.4412/2016 προϋποθέσεων περί επιτρεπτής υποκατάστασης του αρχικού αναδόχου λόγω εταιρικής αναδιάρθρωσης. Εξάλλου, με δεδομένο ότι για τη σύναψη τροποποιητικής σύμβασης λόγω υποκατάστασης αναδόχου, η διαδικασία ολοκληρώνεται σε μία και μοναδική φάση με τη λήψη της οικείας απόφασης, δεν μπορεί να θεωρηθεί ότι οι διενεργηθείσες προπαρασκευαστικές ενέργειες συνιστούν οποιοδήποτε στάδιο ανάθεσης, νομίμως υποβαλλόμενο προς άσκηση προσυμβατικού ελέγχου. Κατ’ ακολουθίαν, απαραδέκτως υποβάλλεται ενώπιόν του Κλιμακίου για προσυμβατικό έλεγχο το ανωτέρω σχέδιο της τροποποιητικής σύμβασης κατά το μέρος που αφορά τον οικονομικό φορέα (παρ. 2) και τις υποχρεώσεις του αρχικού αναδόχου (άρθρο 4 παρ. 5).